חסוס מריה פרדה רואיס דה טמיניו (בספרדית: Jesús María Pereda Ruiz de Temiño, נולד ב-15 ביוני 1938 במדינה דה פומר שבקסטיליה ולאון, ספרד, נפטר ב-27 בספטמבר 2011 בברצלונה שבקטלוניה) היה כדורגלן ומאמן כדורגל ספרדי שנודע בכינוי צ'וס פרדה. פרדה שיחק בעמדת הקשר, ואת רוב הקריירה בילה במדי ברצלונה, שם שיחק בין 1961 ל-1969. כמו כן, שיחק בין היתר בקבוצות נוספות בספרד כגון ריאל מדריד, סביליה וריאל מיורקה. פרדה הופיע ב-15 משחקים של נבחרת ספרד והוא זכה עמה ביורו 1964. לאחר פרישתו ממשחק החל פרדה לעבוד כמאמן, אחראי במשך רוב הקריירה שלו על הנבחרות הצעירות של ספרד.